תלמידים מחזקים את ילדי עזה - השקמה ראשון לציון
תלמידי בית הספר תרבות כותבים מכתבי תמיכה לילדים בעוטף עזה
תלמידים מחזקים את ילדי עזה
תלמידי בית הספר "תרבות" מראשון לציון שלחו מכתבי תמיכה לילדי עזה, "אני בטוחה שעוד מעט הכל ייגמר והשדות שוב יצמחו"
פורסם בתאריך: 1.7.18 12:30
בעקבות "טרור העפיפונים" והמתיחות ביישובי עוטף עזה, תלמידי בית הספר "תרבות" כתבו מכתבי עידוד ותמיכה לילדים המתגוררים ביישובי עוטף עזה. "תהיו חזקים", "כל הכבוד שאתם גרים במקום ששומר לנו על הגבול" ו"אני בטוחה שעוד מעט הכל ייגמר והשדות שוב יצמחו", אלו הם חלק ממשפטי העידוד ששלחו ילדי בית הספר "תרבות" לילדים המתגוררים ביישובי עוטף עזה במטרה לחזק אותם בתקופה הקשה שהם עוברים בימים אלו בעקבות חידוש ירי הקסאמים ו"טרור העפיפונים".
כתיבת המכתבים היא חלק מתוכנית בית ספרית אותה מובילה מנהלת בית הספר, דליה ברזילאי, למנהיגות אישית וגילוי אכפתיות כלפי המתרחש ביישובי עוטף עזה.
"כמובילה חינוכית במערכת החינוך, אני רואה חובה מוסרית, ערכית, ציונית ואנושית לגלות מעורבות ואכפתיות כלפי המתרחש ביישובי עוטף עזה בכל דרך המתאפשרת לנו" מספרת מנהלת בית הספר על היוזמה " ומוסיפה "מתוך כך, בחרתי להוביל את המורים למהלך חשיבה ותכנון יחידת הוראה משמעותית העוסקת בנושא".
במהלך השבוע האחרון נשלחו המכתבים לילדי קיבוץ כיסופים, כפר עזה, ניר עם ונחל עוז. בקיבוצים שמחו מאד והתרגשו מהיוזמה המחזקת. בנוסף לכתיבת המכתבים, נערכו בשבועיים האחרונים בכל כיתות בית הספר פעילויות מנהיגות אישית בהם למדו התלמידים כי כל מוצר יכול לשמש גם לעשיית טוב וגם לפגיעה ובידי כל אחד מאתנו היכולת לבחור איזה שימוש יהיה במוצר וכיצד זה ישפיע על האחר